
I. Причини, които налагат приемане на Правилник за изменение на Правилника за организацията и дейността на обществения посредник на територията на Бургаска община:
             В чл.1 от публикувания на официалната интернет-страница на Общински съвет-Бургас действащ Правилник, бяха установени грешки, по всяка вероятност от техническо естество, които сочат позоваване на неприложими текстове от Закона за местното самоуправление и местната администрация. Също така, правното основание за приемане на нормативни и поднормативни актове би следвало да е заложено в Преходните и заключителни разпоредби на изготвените актове, а не в чл.1 на същите.
             II. Цели, които се поставят с предложения изменения и допълнения:
Целта, която се преследва с проекта, е коригиране на правното основание за приемане на действащия Правилник, с оглед синхронизиране със ЗМСМА.

          III. Финансови и други средства, необходими за прилагане на новият правилник.
            За прилагането на изменението на Правилника не са необходими допълнителни финансови средства.
 
IV. Очаквани резултати от прилагането.
Очакваните резултати от приемане на изменението на Правилника за организацията и дейността на обществения посредник на територията на Бургаска община, са актуализиране на правното основание за неговото приемане. 

V. Анализ на съответствието с правото на Европейския съюз.
Предложеното изменение на Правилника за организацията и дейността на обществения посредник на територията на Бургаска община е в съответствие с европейското законодателство.
